### Beslutning

Fremsendes til Teknisk Udvalg til behandling i henhold til beslutning i byrådets møde den 6. april 2022.

Afrapportering og anbefalinger fra §17,4-Udvalget for fremtidens højklassede kollektive trafik

### Resumé

Med indstillingen fremlægges afrapportering og anbefalinger fra Udvalget for fremtidens højklassede kollektive trafik. Afrapporteringen tager afsæt i, både indbyggertallet i den østjyske byregion og biltrafikken er vækst, herunder også pendlertrafikken. Væksten i biltrafikken nedsætter fremkommelig­heden for alle og giver øgede rejsetider på vejnettet, særligt i morgentrafikken.

For at imødegå denne udvikling – og samtidig nedbringe CO2-udledningen – foreslår udvalget et målbillede for 2040 og fem pejlemærker for udbygning af den kollektive trafik.

Udvalget anbefaler, at arbejdet med etape 2 af højklasset kollektiv trafik til Brabrand suppleres med analyser til det nuværende BRT-projekt samt en grundig analyse af teknologivalgets konsekvenser i forhold til pejlemærkerne.

Desuden anbefaler udvalget, at der ses på organiseringen af driften af kommunens kollektive trafik og at udvalget for fremtidens højklassede kollektive trafik videreføres.

### Indstilling

Det indstilles:

At 1) Udvalgets anbefalinger tiltrædes og at Teknik og Miljø får til opgave at gennemføre de anbefalede undersøgelser og tiltag.

At 2) der udmøntes 1 mio. kr. fra pulje afsat til øvrige investeringer i kollektiv trafik i Investeringsplan 2024-2025 inkl. bevilling til supplerende undersøgelser for BRT på strækningen Spanien-Brabrand i etape 2 af højklasset kollektiv trafik.

At 3) Udvalget for fremtidens højklassede kollektive trafik videreføres som et §17, stk. 4-udvalg frem til august 2022 med henblik på at følge og rådgive for de supplerende undersøgelser, som igangsættes med denne indstilling.

At 4) udvalget videreføres med de hidtidige medlemmer:  Kåre Schou (formand for udvalget), Bent Olesen, Eric Gregersen og Nick Steffensen, suppleret af Lucas Lund, professor ved DTU, som ekstern ekspert inden for kollektiv trafik.

At 5) der, til de af medlemmerne, der uden at være medlem af Aarhus Byråd, deltager i møder i Udvalget for fremtidens højklassede trafik, udbetales diæter efter kommunestyrelseslovens regler.

At 6) Udvalget sekretariatsbetjenes af Teknik og Miljø under inddragelse af Borgmesterens Afdeling.

### Sagens forløb

28-03-2022 Magistraten

Fremsendes til [adresse] med bemærkning, at Magistraten i mødet den 28. marts 2022 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 15. marts 2022.

Signe Olesen deltog ikke i sagens behandling.